****

**REPUBLIKA HRVATSKA**

**MINISTARSTVO PRAVOSUĐA I UPRAVE**

**UPRAVA ZA ZATVORSKI SUSTAV I PROBACIJU**

**ZATVOR U ŠIBENIKU**

KLASA: 112-03/23-01/46

URBROJ: 514-10-06-11-01/1-23-06

Šibenik, 12. svibnja 2023. godine

**POZIV NA RAZGOVOR (INTERVJU)**

**KANDIDATIMA PRIJAVLJENIM NA OGLAS ZA PRIJAM U DRŽAVNU SLUŽBU**

Pozivaju se kandidati prijavljeni na Oglas za prijam u državnu službu na određeno vrijeme objavljen dana 02. svibnja 2023. godine na web stranici Ministarstva pravosuđa i uprave i Hrvatskog zavoda za zapošljavanje, za prijam u državnu službu na određeno vrijeme, radi zamjene duže odsutne službenice, do povratka na rad, na radno mjesto

**strukovni učitelj-skladištar – 1 izvršitelj/ica**

na razgovor (intervju) koji će se održati u prostorijama

**Zatvora u Šibeniku**

**na adresi: Šibenik, Karla Vipauca 1**

**u četvrtak, 18. svibnja 2023. godine, s početkom u 9,00 sati**

1. Razgovoru mogu pristupiti samo kandidati koji ispunjavaju formalne uvjete oglasa. Razgovoru (intervjuu) ne mogu pristupiti kandidati koji su zaprimili obavijest da se ne smatraju kandidatima jer nisu podnijeli pravodobnu i potpunu prijavu i/ili ne ispunjavaju formalne uvjete oglasa.
2. Za kandidata koji ne pristupi razgovoru (intervjuu) smatrat će se da je povukao prijavu na

oglas i više se neće smatrati kandidatom.

1. Kandidati su dužni sa sobom imati važeću osobnu iskaznicu i sami snose troškove dolaska

i prisustvovanja razgovoru (intervjuu).

4. Za vrijeme razgovora (intervjua) kandidati su dužni poštivati kućni red Zatvora u Šibeniku i postupati po uputama službenih osoba. U slučaju kršenja kućnog reda ili nepridržavanja uputa službenih osoba, kandidati će biti udaljeni s razgovora (intervjua), te će se smatrati da su povukli prijavu na objavljeni oglas.

5. Razgovor (intervju) provodi Komisija za provedbu oglasa, a kroz razgovor utvrđuje znanja, sposobnosti i vještine, interese i motivaciju kandidata za rad u državnoj službi, stečeno radno iskustvo te rezultate ostvarene u dosadašnjem radu.

Rezultati intervjua se boduju na način da svaki kandidat može ostvariti od 1 do 10 bodova. Smatra se da je kandidat zadovoljio na intervjuu ako je dobio najmanje 5 bodova.

6. Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na razgovoru (intervjuu), te dostavlja upravitelju Zatvora u Šibeniku Izvješće o provedenom postupku.

7**.** O rezultatima oglasa kandidati će biti obaviješteni javnom objavom rješenja o prijmu u državnu službu na određeno vrijeme izabranog kandidata/kinje na web-stranici Ministarstva pravosuđa i uprave (https://mpu.gov.hr). Dostava rješenja svim kandidatima smatra se obavljenom istekom osmog dana od dana javne objave na web-stranici Ministarstva pravosuđa i uprave.

 **Komisija za provedbu oglasa**